So isch dänn Winterthur zimlich schnäll ä wichtigi Induschtrieschtadt wordä, und t Dörfer um t Altstadt sind mit ära zämegwachse. Di richä Fabrikhärre händ iri Villäne um Winterthur bout, und iri grossä Gärti änglisch bepflanzt. Drum gseend grossi Teil vo Winterthur au jetzt no wien än grosse Garte uus. Diä abgläge Mulde am Usgang vom Tösstal hät Fabrikhärrä azoge, wo nid  intressiert gsii sind am noble Tue. Si sind zimlich bescheide blibe, und händ irne Arbeiter guet glueget. P Familie Rieter hät für iri Arbeiter chlini Reihhüsli ufgschtellt, und äs sind da im Vergliich mit andäre Industriistett kei Arbeitersleum entschtande. (Än andäri riichi Familiä, s Reinharts, händ Freud a dä Kunscht ghaa, und sind Sammler und Künschtlerfründ wordä und blibä, und händ dä Schtat und irnä Bürger am Schluss irän Bsitz gschänkt. Au im 20. Jahrhundärt händ si Fründe wie dä Hermann Hesse gha, wo s gärn ufgnoo händ, damit er bi dä Nazi i Tütschland nid hiigrichtät wird. Am Schluss hänts gluegät, das är i sim gliebtä Tessin sis Hüsli überchunt...)